laion/Wikipedia-Exotic huggingface dataset:
শফিকুর রহমান (বীর প্রতীক)

শফিকুর রহমান (জন্ম: অজানা - মৃত্যু: ৬ ফেব্রুয়ারি ২০১২) ছিলেন বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। শফিকুর রহমানের জন্ম যশোর জেলার সদর উপজেলার ইছালী ইউনিয়নের জোত রহিমপুর গ্রামে। বাবার নাম নওয়াব আলী বিশ্বাস এবং মায়ের নাম জরিনা বেগম। তার স্ত্রীর নাম শাহনাজ বেগম। তাঁদের দুই ছেলে, দুই মেয়ে। শফিকুর রহমান চাকরি করতেন পাকিস্তানি সেনাবাহিনীর প্রথম ইস্ট বেঙ্গল রেজিমেন্টে। ১৯৭১ সালে এই রেজিমেন্টের অবস্থান ছিল যশোরে। মুক্তিযুদ্ধ শুরু হলে তিনি ঝাঁপিয়ে পড়েন যুদ্ধে। ১৯৭১ সালের ৩১ জুলাই জামালপুর জেলার বকশিগঞ্জ উপজেলার কামালপুরে ছিলো বাংলাদেশ-ভারত সীমান্ত। ১৯৭১ সালে পাকিস্তানি সেনাবাহিনী ওই সীমান্তচৌকি ঘিরে তৈরি করে দুর্ভেদ্য এক ঘাঁটি। সেদিন মুক্তিবাহিনী পাকিস্তানি সেনাবাহিনীর ওই ঘাঁটিতে আক্রমণ করে। এই যুদ্ধে মুক্তিবাহিনীর পক্ষে হাফিজ উদ্দিন আহমদ (বীর বিক্রম) ও সালাহউদ্দীন মমতাজ (বীর উত্তম) নেতৃত্ব দেন। সেখানে তখন গোলাগুলির শব্দে গোটা এলাকা প্রকম্পিত। বৃষ্টির মতো শত শত গুলি ধেয়ে আসছে পাকিস্তানি সেনাবাহিনীর প্রতিরক্ষা অবস্থান থেকে। গোলাও এসে পড়ছে। বিরামহীন গোলাবর্ষণ। শফিকুর রহমান ও তার সহযোদ্ধারা ভীতসন্ত্রস্ত হলেন না। অধিনায়কের নির্দেশ পেয়ে গোলাগুলি উপেক্ষা করে সাহসিকতার সঙ্গে তারা এগিয়ে যেতে থাকলেন সামনে। ঢুকে পড়লেন পাকিস্তানি সেনাবাহিনীর প্রতিরক্ষার ভেতর। এমন সময় হঠাৎ একটি গোলা এসে পড়ল শফিকুর রহমানের পাশে। বিস্ফোরিত গোলার বড় এক স্প্লিন্টার আঘাত করল তার বাঁ হাতে। নিমেষে উড়ে গেল তার হাতের সামনের অংশ। গুরুতর আহত শফিকুর রহমান লুটিয়ে পড়লেন মাটিতে। এই আক্রমণ ও যুদ্ধে মুক্তিবাহিনীর পক্ষে একজন অফিসারসহ ৩১ জন যোদ্ধা শহীদ ও দুজন জুনিয়র কমিশন অফিসারসহ ৬৫ জন আহত হয়। আর শত্রুপক্ষের ৫০ জন নিহত ও ৬০ জন আহত হয়। ওই আক্রমণ যদিও পুরোপুরি সফল হয়নি, তবুও মুক্তিযুদ্ধের ইতিহাসে এটা একটা স্মরণীয় আক্রমণ ছিল। শফিকুর রহমান ওই যুদ্ধে আহত হওয়ার পর সহযোদ্ধারা তাকে যুদ্ধক্ষেত্র থেকে উদ্ধার করে পাঠিয়ে দেন ফিল্ড হাসপাতালে। পরে ভারতে তার চিকিৎসা হয়। বীর প্রতীক দৈনিক প্রথম আলো, "তোমাদের এ ঋণ শোধ হবে না"| তারিখ: ০৮-০৪-২০১২[স্থায়ীভাবে অকার্যকর সংযোগ] একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। জনতা ব্যাংক লিমিটেড। জুন ২০১২। আইএসবিএন 9789843351449।  |সংগ্রহের-তারিখ= এর |ইউআরএল= প্রয়োজন (সাহায্য) একাত্তরের বীরযোদ্ধা, খেতাব পাওয়া মুক্তিযোদ্ধাদের বীরত্বগাথা (প্রথম খন্ড)। প্রথমা প্রকাশন। এপ্রিল ২০১২। আইএসবিএন 9789843338884।  |সংগ্রহের-তারিখ= এর |ইউআরএল= প্রয়োজন (সাহায্য) এই নিবন্ধে দৈনিক প্রথম আলোতে ১৩-০২-২০১২ তারিখে প্রকাশিত তোমাদের এ ঋণ শোধ হবে না প্রতিবেদন থেকে লেখা অনুলিপি করা হয়েছে। যা দৈনিক প্রথম আলো ক্রিয়েটিভ কমন্স অ্যাট্রিবিউশন-শেয়ার-এলাইক ৩.০ আন্তর্জাতিক লাইসেন্সে উইকিপিডিয়ায় অবমুক্ত করেছে (অনুমতিপত্র)। প্রতিবেদনগুলি দৈনিক প্রথম আলোর মুক্তিযুদ্ধ ট্রাস্টের পক্ষে গ্রন্থনা করেছেন রাশেদুর রহমান (যিনি তারা রহমান নামেও পরিচিত)।
নূরুল হক (বীর বিক্রম)

একই নামের অন্যান্য ব্যক্তিবর্গের জন্য দেখুন নূরুল হক। নূরুল হক (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। নূরুল হকের জন্ম যশোর জেলার সদর উপজেলার ইছালী ইউনিয়নের ইছালী গ্রামে। তাঁর বাবার নাম মো. শমসের আলী মোল্লা এবং মায়ের নাম রাহেলা বেগম। তাঁর স্ত্রীর নাম শাহানারা বেগম। তাঁদের এক ছেলে ও দুই মেয়ে। নূরুল হক চাকরি করতেন পাকিস্তান সেনাবাহিনীর তৃতীয় ইস্ট বেঙ্গল রেজিমেন্টে। তখন তাঁর পদবি ছিল হাবিলদার। মুক্তিযুদ্ধ শুরু হলে ঝাঁপিয়ে পড়েন যুদ্ধে। যশোরের বেনাপোলে যুদ্ধ করার পর ভারতে যান। পুনর্গঠিত হওয়ার পর যুদ্ধ করেন নিয়মিত মুক্তিবাহিনীর জেড ফোর্সের অধীনে। ১৯৮৭ সালে বাংলাদেশ সেনাবাহিনী থেকে অবসর নেন তিনি। তখন তাঁর পদবি ছিল নায়েব সুবেদার। ১৯৭১ সালের ১৫ ডিসেম্বর সিলেট এমসি কলেজে শেষ রাতে মুক্তিযোদ্ধারা নিঃশব্দে অবস্থান নিতে থাকলেন পাকিস্তান সেনাবাহিনীর প্রতিরক্ষা অবস্থান ঘিরে। মুক্তিযোদ্ধারা কয়েকটি দলে বিভক্ত। একটি দলে আছেন নূরুল হক। কিছুক্ষণ পর সকাল হলো। চারদিক আলোয় ক্রমে উজ্জ্বল হচ্ছে। পাকিস্তানি সেনারা তাঁদের দেখেও বুঝতে পারল না, তাঁরা মুক্তিযোদ্ধা। একটু পর সেখানে শুরু হলো প্রচণ্ড যুদ্ধ। ভোর চারটায় এমসি কলেজের টিলার ওপরে এসে মুক্তিযোদ্ধারা শত্রুর গতিবিধি লক্ষ করা শুরু করেন। পজিশন না নিয়েই ছয়টা মেশিনগান দিয়ে তিন দিক থেকে ফায়ার শুরু করেন মুক্তিযোদ্ধারা। শত্রুপক্ষে বেশ কিছু হতাহতের পর তারা আরও উঁচু টিলায় অবস্থান নেন এবং তাদের সব শক্তি টিলার ওপর নিয়োগ করে। এতে ডি ও বি কোম্পানির যথেষ্ট ক্ষতিসাধিত হয়। প্লাটুন কমান্ডার সুবেদার ফয়েজসহ বেশ কয়েকজন নিহত হন। এমসি কলেজের যুদ্ধে নূরুল হক যথেষ্ট বীরত্ব ও সাহস প্রদর্শন করেন। যুদ্ধের একপর্যায়ে তিনি আহত হন। তাঁর পায়ে গুলি লাগে। এতে তিনি দমে যাননি। গুলিবিদ্ধ হয়েও অনেকক্ষণ যুদ্ধ করেন। পরে সহযোদ্ধারা তাঁকে উদ্ধার করে পাঠিয়ে দেন ফিল্ড হাসপাতালে। এর আগে কামালপুর যুদ্ধেও শেলের স্প্লিন্টারের আঘাতে তিনি আহত হয়েছিলেন। ৩১ জুলাই ওই যুদ্ধ সংঘটিত হয়। গুয়াহাটিতে চিকিৎসা নিয়ে পুনরায় যুদ্ধে যোগ দেন। বীর বিক্রম দৈনিক প্রথম আলো, "তোমাদের এ ঋণ শোধ হবে না"| তারিখ: ০৯-০৪-২০১২[স্থায়ীভাবে অকার্যকর সংযোগ] একাত্তরের বীরযোদ্ধা (দ্বিতীয় খন্ড)। ঢাকা: প্রথমা প্রকাশন, ১৯, কারওয়ান বাজার, ঢাকা। ২০১৩। পৃষ্ঠা ১১২। আইএসবিএন ৯৮৪-৯৮৪-৯০২৫৩-৭৫ |আইএসবিএন= এর মান পরীক্ষা করুন: invalid character (সাহায্য)।
হারিছ মিয়া

হারিছ মিয়া (জন্ম: অজানা, - মৃত্যু: ২০০৮) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। হারিছ মিয়ার জন্ম রংপুর জেলার বদরগঞ্জ উপজেলার গোপালপুর ইউনিয়নের বসন্তপুর গ্রামে। তার বাবার নাম আহম্মদ হোসেন এবং মায়ের নাম মফিজননেছা। তার স্ত্রীর খাদিজা বেগম। তাদের পাঁচ ছেলে ও দুই মেয়ে। হারিছ মিয়া ছিলেন নিয়মিত মুক্তিবাহিনীর তৃতীয় ইস্ট বেঙ্গল রেজিমেন্টের সুবেদার মেজর। মুক্তিযুদ্ধের শুরুতে তার কোম্পানির অবস্থান ছিল সৈয়দপুর সেনানিবাসে। এই রেজিমেন্টের অধিনায়ক ও উপ-অধিনায়ক দুজনই ছিল অবাঙালি। মার্চ মাসে সম্ভাব্য ভারতীয় আগ্রাসনের কথা বলে তাদের চারটি কোম্পানিই সেনানিবাসের বাইরে পাঠানো হয়। সেনানিবাসে ছিল হেডকোয়ার্টার কোম্পানি এবং রিয়ার পার্টি। ব্যাটালিয়নের সুবেদার মেজর হারিছ মিয়া ছিলেন সেনানিবাসে। ৩০ মার্চ গভীর রাতে পাকিস্তান সেনাবাহিনী তাদের আক্রমণ করে। সেনানিবাসে অবস্থানরত বাঙালি সেনারা তার নেতৃত্বে বিদ্রোহ করে মুক্তিযুদ্ধে যোগ দেন। প্রতিরোধযুদ্ধে তিনি গুরুত্বপূর্ণ ভূমিকা পালন করেন। মুক্তিযুদ্ধ শুরু হলে তিনি প্রথমে যুদ্ধ করেন দিনাজপুরএলাকায়। পরে ‘জেড’ ফোর্সের অধীনে জামালপুরের বাহাদুরাবাদ, সিলেটের গোয়াইনঘাট, রাধানগর, ছাতকসহ আরও কয়েকটি স্থানে যুদ্ধ করেন। তিনি ছিলেন নিয়মিত মুক্তিবাহিনীর তৃতীয় ইস্ট বেঙ্গল রেজিমেন্টের সুবেদার মেজর। মুক্তিযুদ্ধকালে এই রেজিমেন্টের ডেলটা (ডি) কোম্পানির অধিনায়ক ছিলেন লেফটেন্যান্ট কর্নেল (অব.) এম আই এম নূরুন্নবী খান (বীর বিক্রম)। তিনি বাহাদুরাবাদ, রাধানগর, গোয়াইনঘাট ও ছাতক যুদ্ধের ঘটনা নিয়ে বইও লিখেছিলেন। বীর প্রতীক "দৈনিক প্রথম আলো, "তোমাদের এ ঋণ শোধ হবে না"| তারিখ: ১২-০৪-২০১২"। ২০১৭-০৫-১১ তারিখে মূল থেকে আর্কাইভ করা। সংগ্রহের তারিখ ২০১৪-০১-০৩।  একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। জনতা ব্যাংক লিমিটেড। জুন ২০১২। পৃষ্ঠা ১৪০। আইএসবিএন 9789843351449।  এই নিবন্ধে দৈনিক প্রথম আলোতে ১৩-০২-২০১২ তারিখে প্রকাশিত তোমাদের এ ঋণ শোধ হবে না প্রতিবেদন থেকে লেখা অনুলিপি করা হয়েছে। যা দৈনিক প্রথম আলো ক্রিয়েটিভ কমন্স অ্যাট্রিবিউশন-শেয়ার-এলাইক ৩.০ আন্তর্জাতিক লাইসেন্সে উইকিপিডিয়ায় অবমুক্ত করেছে (অনুমতিপত্র)। প্রতিবেদনগুলি দৈনিক প্রথম আলোর মুক্তিযুদ্ধ ট্রাস্টের পক্ষে গ্রন্থনা করেছেন রাশেদুর রহমান (যিনি তারা রহমান নামেও পরিচিত)।
পূর্ণিমা (দ্ব্যর্থতা নিরসন)

পূর্ণিমা - চন্দ্রের একটি কলাবিশেষ। পূর্ণিমা (অভিনেত্রী) - বাংলাদেশের একজন জনপ্রিয় চলচ্চিত্র তারকা। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
ফ্রঁসোয়া ওলঁদ

ফ্রঁসোয়া জেরার জর্জ নিকোলা ওলঁদ (ফরাসি: François Gérard Georges Nicolas Hollande, উচ্চারণ: [fʁɑ̃swa ʒeʁaʁ ʒɔʁʒ nikɔla ɔlɑ̃d] (শুনুন); জন্ম: ১২ই আগস্ট ১৯৫৪) ফ্রান্সের সাবেক রাষ্ট্রপতি। তিনি ২০১২ সালের ফ্রান্সের রাষ্ট্রপতি নির্বাচনে তৎকালীন ক্ষমতাসীন রাষ্ট্রপতি নিকোলা সার্কোজিকে পরাজিত করে নির্বাচিত হন। নির্বাচনে তিনি জার্মানির চাপিয়ে দেওয়া ব্যয় সঙ্কোচন নীতির ধাক্কা থেকে দেশটির অর্থনীতিকে বাঁচানোর আহ্বান জানান। তিনি ২০০১ থেকে ২০০৮ খ্রিস্টাব্দ পর্যন্ত তুলোঁ শহরের নগরপ্রধান ছিলেন। তিনি ফরাসি সমাজতান্ত্রিক দলের (পার্তি সোসিয়ালিস্ত) প্রার্থী হিসেবে নির্বাচনে অংশগ্রহণ করেন। ওলঁদ বহুসংখ্যক গ্রন্থ ও উচ্চশিক্ষায়তনিক গবেষণাকর্ম প্রকাশ করেছেন। নিচে সেগুলির একটি নির্বাচিত তালিকা প্রদান করা হল: "L'Heure des choix. Pour une économie politique", (পছন্দের মুহূর্ত। একটি রাজনৈতিক অর্থনীতির জন্য।) পিয়ের মস্কোভিসি-র সাথে, 1991. আইএসবিএন ২-৭৩৮১-০১৪৬-১ "L'Idée socialiste aujourd'hui", (সমাজতান্ত্রিক ধারণার বর্তমান) Omnibus, 2001. আইএসবিএন ৯৭৮-২-২৫৯-১৯৫৮৪-৩ "Devoirs de vérité", (সত্যের কর্তব্যসমূহ) interviews with Edwy Plenel, éd. Stock, 2007. আইএসবিএন ৯৭৮-২-২৩৪-০৫৯৩৪-৪ "Droit d'inventaires", interviews with Pierre Favier, Le Seuil, 2009. আইএসবিএন ৯৭৮-২-০২-০৯৭৯১৩-৯ "Le rêve français" (ফরাসি স্বপ্ন), Privat, August 2011. আইএসবিএন ৯৭৮-২-৭০৮৯-৪৪৪১-১ "Un destin pour la France" (ফ্রান্সের একটি নিয়তি), Fayard, January 2012. আইএসবিএন ৯৭৮-২-২১৩-৬৬২৮৩-১ "Changer de destin" (নিয়তির পরিবর্তন), Robert Laffont, February 2012. আইএসবিএন ৯৭৮-২-২২১-১৩১১৭-৬ এই ফরাসি ব্যক্তিনাম বা স্থাননামটির বাংলা প্রতিবর্ণীকরণে উইকিপিডিয়া:বাংলা ভাষায় ফরাসি শব্দের প্রতিবর্ণীকরণ শীর্ষক রচনাশৈলী নিদের্শিকাতে ব্যাখ্যাকৃত নীতিমালা অনুসরণ করা হয়েছে। "French President Sarkozy admits defeat in presidential bid"। ৯ মে ২০১২ তারিখে মূল থেকে আর্কাইভ করা। সংগ্রহের তারিখ ৬ মে ২০১২।  Michel, Richard (২০১১)। François Hollande: L'inattendu। Paris: Archipel। আইএসবিএন 978-2-8098-0600-7।  (ফরাসি) Raffy, Serge (২০১১)। François Hollande: Itinéraire Secret। Paris: Fayard। আইএসবিএন 978-2-213-63520-0।  (ফরাসি) (ফরাসি) Official page at the French National Assembly (ফরাসি) Official website Sego’s love rival named by website François Hollande, 11 années à la tête du Parti Socialiste, Politique.net
কাজি আজিজুল হক

খান বাহাদুর কাজি আজিজুল হক (জন্ম: ১৮৭২; মৃত্যু: ১৯৩৫) একজন বাঙালি উদ্ভাবক ও ব্রিটিশ ভারতীয় পুলিশে কর্মরত একজন কর্মকর্তা। তিনি হস্তছাপ রক্ষনের মাধ্যমে অপরাধী সনাক্তকরনের উদ্ভাবক বলে পরিচিত। কাজি আজিজুল হকের পারিবারিক নাম কাজি সৈয়দ আজিজুল হক। তিনি জন্মেছিলেন ১৮৭২ সালে। ব্রিটিশ ভারতের খুলনা জেলার ফুলতলার পয়োগ্রাম কসবায় জন্মগ্রহণ করেন। তিনি কলকাতা প্রেসিডেন্সি কলেজের গণিতের ছাত্র ছিলেন। ১৮৯২ সালে তিনি কাজ শুরু করেন কলকাতার রাইটার্স বিল্ডিংয়ে। তখন অ্যানথ্রোপমেট্রি (মানবদেহের আকৃতি) পদ্ধতিতে অপরাধীদের শনাক্ত করার কাজ চলত। গণিতের ছাত্র এবং সদ্য সাব-ইন্সপেক্টর পদে চাকরি পাওয়া আজিজুল হক অক্লান্ত চেষ্টার ফলে তিনি যে পদ্ধতি উদ্ভাবন বা আবিষ্কার করলেন, তা-ই ‘হেনরি সিস্টেম’ বা ‘হেনরি পদ্ধতি’ নামে পরিচিত হলো। কাজের পুরস্কার হিসেবে আজিজুল হককে দেওয়া হয়েছিল ‘খান বাহাদুর উপাধি’, পাঁচ হাজার টাকা এবং ছোটখাটো একটা জায়গির। চাকরিতে পদোন্নতি পেয়ে হয়েছিলেন পুলিশের এসপি। অবিভক্ত ভারতের চম্পারানে (বর্তমানে ভারতের বিহার রাজ্যের একটি জেলা যা উত্তর চম্পারান নামে পরিচিত) কাটে তার জীবনের শেষ দিনগুলো। সেখানেই তিনি ১৯৩৫ সালে মারা যান। বিহারের মতিহারি স্টেশনের অনতিদূরে তার নিজের বাড়ি ‘আজিজ মঞ্জিল’-এর সীমানার মধ্যে তাকে সমাহিত করা হয়। ১৯৪৭ সালের দেশ ভাগের পর তার পরিবারের অন্য সদস্যরা তৎকালীন পূর্ব পাকিস্তান তথা আজকের বাংলাদেশে চলে আসেন। মরহুম আজিজুল হকের পুত্র আসিরুল হক পুলিশ বিভাগের ডিএসপি হয়েছিলেন। তার দুই বিখ্যাত নাতি ও নাতনি হচ্ছেন যথাক্রমে ইতিহাসের অধ্যাপক সালাহউদ্দিন আহমেদ (১৯২২-২০১৪) এবং শহীদ জায়া বেগম মুশতারী শফী (১৯৩৮-২০২১)। ২০০১ সালে প্রকাশিত কলিন বিভান তার ফিঙ্গারপ্রিন্টস গ্রন্থে তার গবেষণার মৌলিকত্ব সম্পর্কে লিখতে গিয়ে জানাচ্ছেন, অ্যানথ্রোপমেট্রিক পদ্ধতি নিয়ে কাজ করতে গিয়ে আজিজুল হক ভয়ানক অসুবিধার সম্মুখীন হন। ফলে নিজেই হাতের ছাপ তথা ফিঙ্গারপ্রিন্টের শ্রেণিবিন্যাসকরণের একটা পদ্ধতি উদ্ভাবন করে সে অনুযায়ী কাজ করতে থাকেন। তিনি উদ্ভাবন করেন একটা গাণিতিক ফর্মুলা। ফিঙ্গারপ্রিন্ট বা আঙুলের ছাপের ধরনের ওপর ভিত্তি করে ৩২টি থাক বানান। সেই থাকের ৩২টি সারিতে সৃষ্টি করেন এক হাজার ২৪টি খোপ। বিভান আরও জানাচ্ছেন, ১৮৯৭ সাল নাগাদ হক তার কর্মস্থলে সাত হাজার ফিঙ্গারপ্রিন্টের বিশাল এক সংগ্রহ গড়ে তোলেন। তার সহজ-সরল এই পদ্ধতি ফিঙ্গারপ্রিন্টের সংখ্যায় তা লাখ লাখ হলেও শ্রেণিবিন্যাস করার কাজ সহজ করে দেয়। ব্রিটেনের ‘দ্য ফিঙ্গারপ্রিন্ট সোসাইটি’ ফেন্সির উদ্যোগে চালু করেছে ‘দ্য ফিঙ্গারপ্রিন্ট সোসাইটি আজিজুল হক অ্যান্ড হেমচন্দ্র বোস প্রাইজ’। যাঁরা ফরেনসিক সংশ্লিষ্ট ক্ষেত্রে সবিশেষ অবদান রাখবেন, এ পুরস্কার দেওয়া হবে তাদেরই। হেমচন্দ্র বসু এডওয়ার্ড হেনরি হেনরি শ্রেণিবিন্যাস ব্যবস্থা বাঙালির চুরি হয়ে যাওয়া কৃতিত্ব[স্থায়ীভাবে অকার্যকর সংযোগ] SK Said Baksh, Historical Survey of Fingerprints, Volume, The Detective, IV,No. 1,1963, p 114. [১] Colin Beavan: Fingerprints: The Origins of Crime Detection and Murder Case that Launched Forensic Science, Hyperion, NY, USA, 2001. [২] J.S. Sodhi & Jasjeed Kaur. The forgotten Indian pioneers of fingerprint science, Current Science 2005, 88(1):185-191. [৩] Chandak Sengoopta, Imprint of the Raj: How fingerprint was born in colonial India, Macmillan, 2003
আঘাত (আক্রমণ)

অস্ত্র বা হাতিয়ার দিয়ে শারীরিকভাবে আক্রমণ অথবা মনুষ্যদেহ দ্বারা প্রতিপক্ষকে নির্জীব করাকে আঘাত বলে। বিভিন্ন ধরনের আঘাত আছে। মুষ্টিবদ্ধ হাতের আঘাতকে ঘুষি, পাদদেশ বা পা দিয়ে আঘাতকে লাথি, মাথা দিয়ে আঘাতকে ঢুস বলা হয়। এছাড়া বিভিন্ন ধরনের মার্শাল আর্টে আরও বিভিন্ন ধরনের আঘাত আছে। বিভিন্ন ধরনের খেলায় আঘাত হচ্ছে চাবিকাঠি যেমন মুষ্টিযুদ্ধ, কারাতে, মুই থাই, তায়কোয়ান্দ এবং ওয়িং চুন। কিছু মার্শাল আর্ট প্রতিপক্ষকে আঘাত করতে কব্জি, বাহু,ঘাড় এবং চিরাচরিত রীতি অনুযায়ী খেলায় হাতের তালু,কনুই, হাঁটু এবং পাদদেশ বেবহার করে। অন্যান্য খেলা যেমন মল্লযুদ্ধে কুনো আঘাত করা হয়না বরং আঁকড়াইয়া ধরাই লক্ষ হিসেবে বিবেচিত। বাহুর কিছু অংশের আঘাতকে প্রহার বলে। এটা সাধারণত কনুই,হাত,কনুই হতে কব্জি পর্যন্ত অংশ এবং কব্জির পৃষ্টদেশ। মুষ্টিবদ্ধ হাতের আঙ্গুলের গাঁট দিয়ে(হাতুড়ি মুষ্টি বাতিত) আঘাতকে ঘুষি বলে। হাতের তালু দিয়ে আঘাত করা হয়। সাধারণত তালুর শক্ত অংশ দিয়ে আঘাত করা হয়। বিস্ময়করভাবে কিছু গবেষণায় প্রমাণিত হয়েছে যে হাতের তালুর আঘাত মুষ্টিবদ্ধ ঘুষির চেও বেশি কার্যকরী। তালুর আঘাত বেশি কার্যকরী কারণ এটি ঘুষির থেকেও খুব স্বাচ্ছন্দ্যভাবে আঘাত করা যায়। আঘাতের প্রচুর জায়গা আছে যেমন নাক, চোয়াল, কান, ঘাড়, কুঁচকি, বৃক্ক, গহ্বর। বৃদ্ধাঙ্গুলির অপর পার্শ্বের (কনিষ্ঠঙ্গুলির নিচের অংশ) আঘাত, যেটি কারাতেতে সুতো হিসেবে পরিচিত। বৃদ্ধাঙ্গুলি হাতের তালুর দিকে ভাঁজ করে, আঘাতের পদ্ধতিকে বলা হয় পৃষ্টদেশ হস্ত অথবা বিপরীত ছোরা হস্ত। বর্শার মতো সোজা আঘাত। লক্ষ্যবস্তুতে হাতের পার্শ্বদেশ বা কব্জি দিয়ে হাতুড়ির মত মারাকে হাতুড়ি ঘুষি বলে। আঙ্গুলের বর্ধিত অংশ দিয়ে আঘাত। কনুইয়ের যে কোন ধরনের আঘাত। বুক পর্যন্ত হাঁটু ও পা উঠিয়ে সামনে লক্ষ্যে লাথিকে সম্মুখ লাথি বলে। সোজা দাঁড়ান অবস্থান থেকে পাশে লাথি মারাকে পার্শ্ব লাথি বলে। এটাকে ঘুরে লাথিও বলা হয়। হাঁটু দিয়ে বা হাঁটুর হাড় দিয়ে অথবা হাঁটুর আশপাশের জায়গা দিয়ে আঘাত। Highlights - 1988 Olympic Gold Medalist Myung Sam Jang - Examples of Footwork and Kicking Anderson Silva - Examples of Basic Striking and Combinations Krav Maga techniques. মার্শাল আর্ট প্রবেশদ্বার
মিউল

মিউল (ফরাসি: Mule), একটা ফরাসি শব্দ, এর দ্বারা বোঝায় পিছন খোলা এবং অধিকাংশ ক্ষেত্রে সামনা বন্ধ এক প্রকারের জুতাকে। মিউলের হিলের উচ্চতা বিভিন্ন রকম হতে পারে - ফ্ল্যাট থেকে হাই হিল পর্যন্ত মিউলের উচ্চতা হতে পারে। মিউল জুতাগুলো সাধারণত নারীরা পরিধান করেন।[তথ্যসূত্র প্রয়োজন] "মিউল" নামটি এসেছে প্রাচীন রোমীয় mulleus calceus থেকে, যার অর্থ হলো ৩ জন উচ্চপদস্থ বিচারকের পরিধেয় লাল অথবা বেগুনী জুতা, যদিও এতে এর কাঠামোগত মিলের খুব কমই নির্দেশনা আছে। মিউল জুতাগুলোর উঁচু গোড়ালি ১৮ শতকে জনপ্রিয় ফ্যাশন অনুষঙ্গ ছিল। কিন্তু ২০ শতকের গোড়ার দিকে মিউলকে বেশ্যাদের সাথে তুলনা করা হত। ১৯৫০-এর প্রথমদিকে, ম্যারিলিন মনরো এই জুতাকে জনপ্রিয় করেন এবং এর অসম্মানসূচক অবস্থান ভেঙ্গে দিতে অবদান রাখেন। আধুনিক ফ্যাশন জগতে মিউলের কদর যথেষ্টই দেখা যায়, বিশেষ করে ফ্যাশন র‍্যাম্পে মডেলদেরকে হাই হিল মিউল পরতে দেখা যায়। সেসব মিউলের সামনের দিকটা বন্ধ থাকে, পয়েন্টি টো কিংবা পীপ টো হয়ে থাকে, তবে পিছনটা বরাবরের মতো খোলাই থাকে। হাই হিলের ধরনটা অধিকাংশ ক্ষেত্রেই স্টিলেট্টো, তবে ওয়েজ হিল, স্কয়্যার হিলের মিউলও পরতে দেখা যায়। 18th century mules Red mules (front) A pair of green mules Woman's loafer style mules with a flat heel Woman's Maryjane style mules with a wedge heel Various styles of mules in a shop window Games, Alex (২০০৭), Balderdash & piffle : one sandwich short of a dog's dinner, London: BBC, আইএসবিএন 978-1-84607-235-2 উদ্ধৃতি টেমপ্লেট ইংরেজি প্যারামিটার ব্যবহার করেছে (link) Richardson, Edited by Catherine (২০০৪), Clothing culture, 1350-1650, Burlington: Ashgate, আইএসবিএন 978-0-7546-3842-1 উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: অতিরিক্ত লেখা: লেখকগণের তালিকা (link) উইকিমিডিয়া কমন্সে মিউল সংক্রান্ত মিডিয়া রয়েছে।
ফায়ার টর্নেডো

ফায়ার টর্নেডো হচ্ছে পৃথিবীর সবচেয়ে বিরল, বিস্ময়কর ও ভয়াবহ প্রাকৃতিক ব্যাপার। এক্ষেত্রে আকাশ থেকে জ্বলন্ত আগুন নেমে এসে সব কিছু জ্বালিয়ে দিতে থাকে, অনেকটা উল্কাপিন্ড পড়ার মতো। প্রকৃতির ব্যতিক্রমী এই ঘটনাটা সাধারনত বন ও মরুভূমিতে ঘটে থাকে। এই আগুন দৈর্ঘ্যে ৩০ ফুট থেকে কোন কোন সময় ২০০ ফুট লম্বা এবং ২০ মিনিট পর্যন্ত তা স্হায়ী হতে পারে। পরিবেশের জন্য ক্ষতিকর হলেও সে সময় প্রকৃতি সেজে ওঠে অসাধারন হলুদ বর্নে। এটাকে মূলত ফায়ার টর্নেডো বলা হয়। অনেকে এটাকে শয়তানের কাণ্ড বলে অবিহিত করে থাকেন। Church, Christopher R.; John T. Snow; Jean Dessens (১৯৮০)। "Intense Atmospheric Vortices Associated with a 1000 MW Fire"। B. Am. Meteorol. Soc.। 61 (7): 682–94। ডিওআই:10.1175/1520-0477(1980)061<0682:IAVAWA>2.0.CO;2। বিবকোড:1980BAMS...61..682C।  Fire Whirl Simulations Fire tornado video (whirl) 11 September 2012 Alice Springs Australia Photo www.abc.net.au/news Australian researchers document world-first fire tornado. Catalyst story: Fire Tornado Another photo www.youtube.com Video of a Fire whirl (0:30), Brazil. "Rare Footage of Fire Tornado"। BBC। ২৫ আগস্ট ২০১০।  Video of a Fire Tornado in San Diego country ওয়েব্যাক মেশিনে আর্কাইভকৃত ১২ নভেম্বর ২০১৪ তারিখে
আইকিদো

আইকিদো (合気道, আইকিদো) জাপানি মার্শাল আর্ট যা ক্রমবিকাশ লাভ করেছে মরেহেই উয়েশিবার সামরিক অনুশীলন, দর্শন এবং ধর্মীয় বিশ্বাসের একত্রীকরণের মাধ্যমে। আইকিদোকে প্রায়শই বলা হয় ‘’’জীবন শক্তির সমন্বয় সাধনের পন্থা’’’ অথবা ‘’’সামঞ্জস্যপূর্ণ কর্মশক্তি’’’। উয়েশিবার লক্ষ্য ছিল এমন একটি কৌশল সৃষ্টি করার যেটার অনুশীলনকারিরা নিজেদের রক্ষা করবে প্রতিপক্ষকে কোনরূপ ক্ষতিসাধন না করেই। আইকিদো মুখোমুখি প্রতিরোধ থেকে আক্রমণকারীর গতির মিশ্রণের সঙ্গে এবং আক্রমণের এটি সঞ্চালিত হয়। এটি খুব সামান্য শারীরিক শক্তি প্রয়োজন, হিসাবে aikidōka (aikido বৃত্তিক) "বাড়ে" আক্রমণকারী এর প্রবেশন এবং ভরবেগ আন্দোলন বাঁক ব্যবহার করে. বিভিন্ন কৌশল ছোঁড়া বা যৌথ লকের সঙ্গে. সম্পন্ন হয় Aikido Daitō-ryū Aiki-jūjutsu মধ্যে মার্শাল আর্ট থেকে প্রধানত আহরিত, কিন্তু এটি থেকে দেরী 1920s ইন অপসরণ, Ōmoto-kyō ধর্ম Ueshiba এর সঙ্গে সম্পৃক্ততা যাও আংশিকভাবে কারণে শুরু করেন. Ueshiba এর প্রথম দিকের ছাত্র 'নথি শব্দটি aiki-jūjutsu.ভালুক। Saotome, Mitsugi (১৯৮৯)। The Principles of Aikido। Boston, Massachusetts: Shambhala। পৃষ্ঠা 222। আইএসবিএন 978-0-87773-409-3।  Westbrook, Adele (১৯৭০)। Aikido and the Dynamic Sphere। Tokyo, Japan: Charles E. Tuttle Company। পৃষ্ঠা 16–96। আইএসবিএন 978-0-8048-0004-4।  অজানা প্যারামিটার |coauthors= উপেক্ষা করা হয়েছে (|author= ব্যবহারের পরামর্শ দেয়া হচ্ছে) (সাহায্য) Sharif, Suliaman (২০০৯)। 50 Martial Arts Myths। New Media Entertainment। পৃষ্ঠা 135। আইএসবিএন 978-0-9677546-2-8।  Ueshiba, Kisshōmaru (২০০৪)। The Art of Aikido: Principles and Essential Techniques। Kodansha International। পৃষ্ঠা 70। আইএসবিএন 4-7700-2945-4।  Pranin, Stanley (২০০৬)। "Aikido"। Encyclopedia of Aikido। ৬ ডিসেম্বর ২০০৬ তারিখে মূল থেকে আর্কাইভ করা। সংগ্রহের তারিখ ১৫ সেপ্টেম্বর ২০১২।  Pranin, Stanley (২০০৬)। "Aikijujutsu"। Encyclopedia of Aikido। ২৬ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ১৫ সেপ্টেম্বর ২০১২।  মার্শাল আর্ট প্রবেশদ্বার উইকিমিডিয়া কমন্সে আইকিদো সংক্রান্ত মিডিয়া রয়েছে। উইকিঅভিধানে আইকিদো শব্দটি খুঁজুন। Encyclopedia of Aikido AikiWeb Aikido Information ওয়েব্যাক মেশিনে আর্কাইভকৃত ২৭ সেপ্টেম্বর ২০০৭ তারিখে—a site on aikido, with essays, forums, gallery, reviews, columns, wiki and other information. AikidoFAQ—an informational aikido website, including articles, tips, and multimedia. Aikido Journal—Online magazine. Provides articles, interviews, and discussion of techniques.
জুডো

জুডো (জাপানি ভাষা: 柔道 জু দো অর্থাৎ "ধীর পথ") একটি আধুনিক মার্শাল আর্ট, যুদ্ধ বিষয়ক খেলা এবং অলিম্পিক খেলা যেটার উৎপত্তি ১৮৮২ সালে,জাপানে,জিগরো কানোর মাধ্যমে। জুডোর বিশেষভাবে লক্ষ্যণীয় দিকটি হচ্ছে প্রতিযোগিতামূলক উপাদান, যেখানে লক্ষ্য থাকে প্রতিপক্ষকে মাটিতে নিক্ষেপ করা বা আছাড় মারা, প্রতিপক্ষকে আঁকড়াইয়া ধরা অথবা বল প্রয়োগে গিঁট আবদ্ধের মাধ্যমে বা শ্বাস রোধের মাধ্যমে প্রতিপক্ষকে আত্মসমর্পণ করাতে বাধ্য করা। হাত ও পায়ের মাধ্যমে আঘাত করা এবং ধাক্কা অধিকন্তু প্রতিরক্ষা জুডোর অংশ কিন্তু শুধু কাতাতে এবং জুডো প্রতিযোগিতা ও মুক্ত অনুশীলনে অনুমোদনহীন। Inman (2005) p10 The first Olympic competition to award medals to women judoka was in 1992; in 1988, women competed as a demonstration sport. Inman (2005) p11 মার্শাল আর্ট প্রবেশদ্বার উইকিঅভিধানে জুডো শব্দটি খুঁজুন। উইকিমিডিয়া কমন্সে জুডো সংক্রান্ত মিডিয়া রয়েছে। কার্লিতে জুডো (ইংরেজি) International Judo Federation (IJF)—The worldwide governing body for judo Kodokan Judo Institute—Headquarters of judo (Kano Jigoro's school)
কালারিপায়াত্তু

কালারিপায়াত্তু ভারতীয় মার্শাল আর্ট যেটা কিনা দক্ষিণি রাজ্য কেরালা থেকে এসেছে। এটি একটি পুরাতন যুদ্ধ বিষয়ক খেলা যা কেরালা ছাড়াও তামিল নাড়ু এবং কর্ণাটকেও খেলা হয় এমনকি এটি উত্তরপূর্ব শ্রীলঙ্কা এবং মালয়শিয়ার মালায়ি সম্প্রদায়ের লোকেরাও অনুশীলন করে। Zarrilli, Phillip B. (১৯৯৮)। When the Body Becomes All Eyes: Paradigms, Discourses and Practices of Power in Kalarippayattu, a South Indian Martial Art। Oxford: Oxford University Press।  Kalaripayatta- Discovery Channel উইকিমিডিয়া কমন্সে কালারিপায়াত্তু সংক্রান্ত মিডিয়া রয়েছে। kalarippayattu - one of the oldest martial arts, Government of Kerala website
বেনডো

বেনডো (বর্মী: ဗန်တို, উচ্চারিত: [bàɴdò]) প্রতিরক্ষামূলক খেলা যা গড়ে উঠেছে বিভিন্ন জীবজন্তুর কৌশলের মাধ্যমে। এই শব্দের প্রারম্ভিক অর্থ ছিল নিজস্ব নিয়মানুবর্তিতা, নিজস্ব বিকাশ এবং নিজস্ব উন্নয়ন।[তথ্যসূত্র প্রয়োজন] পরে এটির অর্থ দাড়িয়েছে নিজস্ব রক্ষা এবং প্রতিরক্ষা। বেনডোকে ভুলবশত সব বার্মিজ মার্শাল আর্টের জাতিগত অর্থ হিসেবে ব্যবহার করা হয় কিন্তু এটি প্রকৃতপক্ষে একটি বিধিবিধান ছাড়া কিছু নয়। অন্যান্য এশিয়ান মার্শাল আর্টের মতো, বেনডো স্কুল তাদের শিক্ষা শুরু করে মৌলিক দাঁড়ানো এবং পায়ের কাজে জোর দিয়ে। প্রাথমিক ধাপের অনুশীলন কয়েক মাস ধরে চলে কোন কোন সময় তা বছরে গিয়ে দারায়, যা নির্ভর করে শিক্ষক অথবা পদ্ধতির উপর। দ্বিতীয় ধাপের অনুশীলনে ঠেকানো শিখান হয়। Ba Than (Gyi), Manual of the Bando discipline, National Bando Association, Burma, 1946–68 Maung Gyi, Bando, philosophy, principles et practice, IST edition, 2000 Maung Gyi, Burmese bando boxing, Ed. R.Maxwell, Baltimore, 1978 মার্শাল আর্ট প্রবেশদ্বার International Thaing Bando Association French Bando & Lethwei Federation Meylan Thaing Bando Grenoble Thaing Bando Pakistan Bando karate Association International The 1st biggest blog of the Karate Association American Bando Association & More Info (Greater Hartford Bando Association page) Advanced Fighting System Bando of New England Northern Virginia Bando Club Piedmont Bando Club, Northern Virginia Combat Bando Association উইকিমিডিয়া কমন্সে Bando সংক্রান্ত মিডিয়া রয়েছে।